《题唐山人莲叶舟二首 其一》
明代·胡应麟

芙蓉花压大堤前，六尺沙棠任晏眠。南楚旧闻唐勒赋，西泠重睹白公船。

吹箫极浦淩风去，把钓前滩抱月还。三十六陂新水涨，行吟何地不堪怜。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。